Ša (nomas)
Ša nomas (egip.: šA), Hipselio nomas (lot. Nomos Hypselites) – Senovės Egipto (nuo III tūkst. pr. m. e.), 30 m. pr. m. e.-307 m. ir Romos Egipto provincijos administracinis teritorinis vienetas, priklausęs Aukštutiniam Egiptui ir žymėtas numeriu 11. Jo pavadinimas buvo užrašomas Seto žvėries simboliu, dėl to nomas dar vadinamas Seto nomu. Sostinė (niwt) buvo Šas-Hotep (Ptolemėjų laikų Hipselis) vakariniame Nilo krante. Pats nomas buvo tik į vakarus nuo pagrindinės Nilo upės vagos, ir apėmė dalį dabartinės Asjuto muchafazos. Pietuose buvo Vadžet (10), šiaurėje - Nedžefet-Chent (13), o anapus upės - Atefet (12) nomai.